CELEX: 32020R2102
Language: fi
Date: 2020-12-15 00:00:00
Title: Komission täytäntöönpanoasetus (EU) 2020/2102, annettu 15 päivänä joulukuuta 2020, Yhdistyneen kuningaskunnan tekemien, hedelmien ja vihannesten kaupan pitämisen vaatimusten mukaisuutta koskevien tarkastusten hyväksymisestä sekä neuvoston asetuksen (EU) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta annetun komission täytäntöönpanoasetuksen (EU) N:o 543/2011 muuttamisesta

16.12.2020   
               
               
                  FI
               
               
                  Euroopan unionin virallinen lehti
               
               
                  L 425/84
               
            
         KOMISSION TÄYTÄNTÖÖNPANOASETUS (EU) 2020/2102,
         annettu 15 päivänä joulukuuta 2020,
         Yhdistyneen kuningaskunnan tekemien, hedelmien ja vihannesten kaupan pitämisen vaatimusten mukaisuutta koskevien tarkastusten hyväksymisestä sekä neuvoston asetuksen (EU) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta annetun komission täytäntöönpanoasetuksen (EU) N:o 543/2011 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 91 artiklan f alakohdan,
         sekä katsoo seuraavaa:
         
                     (1)
                  
                  
                     Täytäntöönpanoasetuksen (EU) N:o 543/2011 (2) 15 artiklan 1 mukaan komissio voi kolmannen maan pyynnöstä hyväksyä kyseisen kolmannen maan ennen unioniin tuontia tekemät kaupan pitämisen vaatimusten mukaisuutta koskevat tarkastukset.
                  
               
                     (2)
                  
                  
                     Koska Yhdistynyt kuningaskunta on eronnut unionista 1 päivänä helmikuuta 2020 ja Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyssä sopimuksessa, jäljempänä ’erosopimus’, määrätty siirtymäkausi päättyy 31 päivänä joulukuuta 2020, Yhdistynyt kuningaskunta on pyytänyt komissiota hyväksymään kaupan pitämisen erityisvaatimusten mukaisuutta koskevat tarkastukset, jotka Yhdistynyt kuningaskunta tekee ennen tuontia unioniin. Yhdistynyt kuningaskunta on sitoutunut noudattamaan hedelmien ja vihannesten kaupan pitämiselle asetettuja vaatimuksia siirtymäkauden päätyttyä ja ilmoittanut täytäntöönpanoasetuksen (EU) N:o 543/2011 15 artiklan 2 kohdan toisessa alakohdassa tarkoitetut virallisen viranomaisen ja tarkastusviranomaiset.
                  
               
                     (3)
                  
                  
                     Komissio katsoo voivansa antaa kyseisen hyväksynnän, koska hedelmiin ja vihanneksiin Yhdistyneessä kuningaskunnassa 1 päivänä tammikuuta 2021 sovellettavassa asiaa koskevassa lainsäädännössä säilytetään unionissa sovellettavia vaatimuksia vastaavat kaupan pitämisen vaatimukset.
                  
               
                     (4)
                  
                  
                     Sen vuoksi Yhdistyneen kuningaskunnan tekemät hedelmien ja vihannesten kaupan pitämisen vaatimusten mukaisuutta koskevat tarkastukset olisi hyväksyttävä. Tässä asetuksessa olisi täytäntöönpanoasetuksen (EU) N:o 543/2011 15 artiklan 2 kohdan toisen alakohdan mukaisesti täsmennettävä kolmannen maan virallinen viranomainen, jonka vastuulla kyseiset tarkastukset tehdään, sekä tarkastusviranomaiset, jotka vastaavat mainittujen tarkastusten tekemisestä. Hyväksynnän johdosta Yhdistynyt kuningaskunta olisi sisällytettävä täytäntöönpanoasetuksen (EU) N:o 543/2011 liitteeseen IV, sanotun kuitenkaan rajoittamatta unionin oikeuden soveltamista Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta erosopimuksen Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti.
                  
               
                     (5)
                  
                  
                     Koska täytäntöönpanoasetusta (EU) N:o 543/2011 sovelletaan Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta, Yhdistyneen kuningaskunnan tekemien, kaupan pitämisen vaatimusten mukaisuutta koskevien tarkastusten on katsottava viittaavan yksinomaan Isoon-Britanniaan.
                  
               
                     (6)
                  
                  
                     Sen vuoksi täytäntöönpanoasetusta (EU) N:o 543/2011 olisi muutettava.
                  
               
                     (7)
                  
                  
                     Oikeusvarmuuden vuoksi ja jotta varmistetaan joustava siirtymä kyseisten alojen kauppavirroissa, tämän asetuksen olisi tultava voimaan kiireellisesti sitä päivää seuraavana päivänä, jona se julkaistaan Euroopan unionin virallisessa lehdessä, ja sitä olisi sovellettava 1 päivästä tammikuuta 2021.
                  
               
                     (8)
                  
                  
                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Vaatimustenmukaisuustarkastusten hyväksyminen
            Hyväksytään hedelmien ja vihannesten kaupan pitämisen vaatimusten mukaisuutta koskevat tarkastukset, jotka Yhdistyneen kuningaskunnan tekee ennen tuontia unioniin.
         
         
            2 artikla
            Virallinen viranomainen ja tarkastusviranomaiset
            
               1.   Asetuksen (EU) N:o 543/2011 15 artiklan 2 kohdan toisessa alakohdassa tarkoitettu Yhdistyneen kuningaskunnan virallinen viranomainen, jonka vastuulla tämän asetuksen 1 artiklassa tarkoitetut tarkastukset tehdään, on Secretary of State for the Department for Environment, Food & Rural Affairs.
            
            
               2.   Asetuksen (EU) N:o 543/2011 15 artiklan 2 kohdan toisessa alakohdassa tarkoitetut tarkastusviranomaiset, jotka vastaavat kyseisten tarkastusten tekemisestä, ovat Englannin ja Walesin osalta Horticulture Marketing Inspectorate (HMI) ja Skotlannin osalta Scottish Government’s Horticulture and Marketing Unit (HMU).
            
         
         
            3 artikla
            Täytäntöönpanoasetuksen (EU) N:o 543/2011 muuttaminen
            Korvataan täytäntöönpanoasetuksen (EU) N:o 543/2011 liite IV tämän asetuksen liitteellä.
         
         
            4 artikla
            Voimaantulo ja soveltaminen
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2021.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 15 päivänä joulukuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 347, 20.12.2013, s. 671.
         
            (2)  Komission täytäntöönpanoasetus (EU) N:o 543/2011, annettu 7 päivänä kesäkuuta 2011, neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta (EUVL L 157, 15.6.2011, s. 1).
      
      
         
            LIITE
            
               
                  
                     ”LIITE IV
                     Kolmannet maat, joiden vaatimustenmukaisuustarkastukset on hyväksytty 15 artiklan mukaisesti, sekä asianomaiset tuotteet
                     
                                 Maa
                              
                              
                                 Tuotteet
                              
                           
                                 Sveitsi
                              
                              
                                 Tuoreet hedelmät ja vihannekset
                              
                           
                                 Marokko
                              
                              
                                 Tuoreet hedelmät ja vihannekset
                              
                           
                                 Etelä-Afrikka
                              
                              
                                 Tuoreet hedelmät ja vihannekset
                              
                           
                                 Israel  (1)
                                 
                              
                              
                                 Tuoreet hedelmät ja vihannekset
                              
                           
                                 Intia
                              
                              
                                 Tuoreet hedelmät ja vihannekset
                              
                           
                                 Uusi-Seelanti
                              
                              
                                 Omenat, päärynät ja kiivit
                              
                           
                                 Senegal
                              
                              
                                 Tuoreet hedelmät ja vihannekset
                              
                           
                                 Kenia
                              
                              
                                 Tuoreet hedelmät ja vihannekset
                              
                           
                                 Turkki
                              
                              
                                 Tuoreet hedelmät ja vihannekset
                              
                           
                                 Yhdistynyt kuningaskunta  (2)
                                 
                              
                              
                                 Tuoreet hedelmät ja vihannekset
                              
                           
               ”
            
               (1)  15 artiklan mukainen komission hyväksyntä annetaan hedelmille ja vihanneksille, jotka ovat peräisin Israelin valtion alueelta, pois luettuina Israelin kesäkuusta 1967 hallinnoimat alueet eli Golanin kukkulat, Gazan alue, Itä-Jerusalem ja muu Länsiranta.
            
               (2)  Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti tässä liitteessä olevilla viittauksilla Yhdistyneeseen kuningaskuntaan ei tarkoiteta Pohjois-Irlantia.”